दूसरी पारी में इंडीज टीम के चार विकेट गिर चुके थे। एक समय लग रहा था कि टीम हार जाएगी मगर चेज ने अपनी 137 रन की नाबाद पारी के दम पर ना सिर्फ टीम को संकट से उबारा बल्कि टीम की हार को भी टाल दिया। चेज के टेस्ट करियर का ये पहला शतक था। उन्होंने अपने करियर में अबतक महज दो टेस्ट मैच खेले हैं। यही नहीं भारत के खिलाफ पहली पारी में उन्होंने पांच विकेट भी लिए थे। चेज को उनके ऑलराउंड प्रदर्शन के लिए मैन ऑफ द मैच चुना गया।